CELEX: 32007R0935
Language: bg
Date: 2007-08-06 00:00:00
Title: Регламент (ЕО) № 935/2007 на Комисията от 6 август 2007 година за определяне за 2006/2007 пазарна година на помощта за съхранение на непреработено сушено грозде и непреработени сушени смокини

7.8.2007   
            
            
               BG
            
            
               Официален вестник на Европейския съюз
            
            
               L 206/3
            
         
      РЕГЛАМЕНТ (ЕО) № 935/2007 НА КОМИСИЯТА
   
   от 6 август 2007 година
   за определяне за 2006/2007 пазарна година на помощта за съхранение на непреработено сушено грозде и непреработени сушени смокини
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 9, параграф 8 от него,
   като има предвид, че:
   
               (1)
            
            
               В член 9, параграф 4 от Регламент (ЕО) № 2201/96 се предвижда на агенциите за съхранение да бъде отпускана помощ за изкупените количества султански стафиди, коринтски стафиди и сушени смокини и за действителното време на тяхното складиране.
            
         
               (2)
            
            
               Помощта за съхранение на непреработено сушено грозде и непреработени сушени смокини от 2006/2007 пазарна година следва да бъде определена в съответствие с член 7 от Регламент (ЕО) № 1622/1999 на Комисията от 23 юли 1999 г. относно установяване на подробни правила за прилагането на Регламент (ЕО) № 2201/96 на Съвета относно системата за съхранение на непреработено сушено грозде и непреработени сушени смокини (2).
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по продуктите от преработени плодове и зеленчуци,
            
         ПРИЕ НАСТОЯЩИЯ РЕГЛАМЕНТ:
   Член 1
   За продукти от 2006/2007 пазарна година помощта за съхранение, посочена в член 9, параграф 4 от Регламент (ЕО) № 2201/96, се определя, както следва:
   
               а)
            
            
               за непреработено сушено грозде:
               
                           i)
                        
                        
                           0,1257 EUR на ден и за тон нето тегло до 29 февруари 2008 г.,
                        
                     
                           ii)
                        
                        
                           0,0997 EUR на ден и за тон нето тегло от 1 март 2008 г.
                        
                     
         
               б)
            
            
               за непреработени сушени смокини: 0,1083 EUR на ден и за тон.
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 август 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 297, 21.11.1996 г., стр. 29. Регламент, последно изменен с Акта относно условията за присъединяване към Европейския съюз на Република България и Румъния и промените в Учредителните договори на Европейския съюз (ОВ L 157, 21.6.2005 г., стр. 203).
   
      (2)  ОВ L 192, 24.7.1999 г., стр. 33. Регламент, изменен с Регламент (ЕО) № 1051/2005 (ОВ L 173, 6.7.2005 г., стр. 5).